als_Latn dik_Latn sag_Latn
Asport- “ Nadal? Jo, nuk më ka telefonuar për të më shpjeguar motivet e dëmtimit të pësuar…e dini, nuk jemi mësuar duke kaluar kohën në telefon duke treguar problemet tona”. Ka bërë shaka pas kësaj pyetje Roxher Federer, që është prezantuar në qëndrën mediatike olimpike me një buzëqeshje të madhe në fytyrë, duke parë që tani ndodhet në një formë të mirë dhe është kthyer në nivelet e zakonshme për të: në të njëjtat fusha në të cilat ai sapo ka fituar trofeun e shtatë në Uimbëldon dhe është rikthyer të jetë numri një botëror, kampioni më i madh zvicerian do të kërkojë të kompletojë sezonin e tij. Dhe të vendosë duart edhe në medaljën e dytë të artë në Olimpiadë, e vetmja që i mungon në koleksionin e tij të trofeve.
“ Kam provuar më parë të bëhem kampion olimpik në Pekin 2008, në dyshe me Vavrinka- ka kujtuar Federer- dhe Stan i detyrohem shumë, nuk do të kisha fituar asnjë medalje pa pasur mbështetjen e tij. Për këtë arsye, jam i lumtur dhe shumë krenar që ai do të jetë edhe flamurmbajtësi i skuadrës tonë olimpike, dicka që e meriton plotësisht. Më kishin kërkuar të përfaqësoja përsëri Zvicrën në ceremoninë e hapjes, por këtë herë kam preferuar të heqë dorë dhe ti kaloj këtë rol prestigjos dikujt që nuk e kishte provuar më parë këtë emocion të madh”. Në këtë kompeticion për medaljën e artë në Londër 2012, pasi mungon Rafael Nadal, do ti takojë Xhokovic dhe Murray roli i antagonistit kryesor përballë favoritit që është zviceriani. “ Por nuk do të jenë rivalët e vetëm- ka paralajmëruar Federer- sepse rregullat janë të ndryshme në krahasim me Uimbëldon. Kur duhet të fitosh tre sete nga pesë është një tjetër diskutim, kur janë të mjaftueshme dy nga tre është një tjetër diskutim, sepse diferencat ngushtohen dhe mjafton pak për të pësuar shaka të shëmtuara që në turnet e para”. Në krahasim me turnetë normalë të tenisit, gjithsesi, ai olimpik mbetet dicka krejtësisht e ndryshme: “ Shpirti që ndihet në të tilla situata është fantastik, duhet ta provoni për ta kuptuar se për cfarë jam duke folur. Shikoj atletë nga cdo vend i botës që janë duke u stërvitur, ëndërrojnë dhe shkëmbejnë eksperienca kulturale të ndryshme. Nuk ka aspak rëndësi sesa të famshëm janë, ndonjëherë nuk jam edhe unë i tillë, por janë histori jete që të mësojnë jashtëzakonisht shumë. Do të duket e cuditshme të luajë edhe në Uimbëldon me ngjyra të ndryshme, për herë të parë duhet të sakrifikojmë të bardhën tonë normale dhe tradicionale si veshje për të mbrojtur ngjyrat e vendit tonë”.
Pengesat ndërmjet Roxher dhe suksesit final mund të shkojnë përtej atyre të propozuar nga tabela: favorit me detyrim dhe me një mision për të realizuar, presioni në shpatulla është i madh. “ Por tashmë kam një moshë të caktuar dhe njëfarë eksperience- ka qetësuar të gjithë Federer-, di të menaxhoj shumë mirë emocionet. Dhe në krahasim me katër vite më parë, kur ambjenti në Kinë ishte i vështirë për shumë arsye, këtë herë përgatitja për në Olimpiadë ka qënë më e mira e mundshme”. E vështirë të mos i japësh të drejtë” Uimbëldoni është kthyer të jetë parku i shtëpisë së tij. Duhet medalja e artë, duhet ta marr pikërisht ai vetë.
You must be logged in to post a comment Login
als_Latn als_Latn als_Latn eng_Latn